శ్రీనివాసరెడ్డి మంచి కమెడియన్. ఆయనలో హీరో కూడా ఉన్నారు. తన ఇమేజ్కి సూటయ్యే కథ వచ్చినప్పుడు ఆ హీరోని బయటకు తీసుకొస్తారు. ఆల్రెడీ హీరోగా ‘గీతాంజలి, జయమ్ము నిశ్చయమ్మురా’ సినిమాలు చేశారు. నిన్న వైకుంఠ ఏకాదశి సందర్బంగా హీరోగా మూడో సినిమా ‘జంబలకిడి పంబ’ ప్రారంభించారు. జె.బి. మురళీకృష్ణ దర్శకత్వంలో రవి, జో జో జోస్, ఎన్. శ్రీనివాసరెడ్డి నిర్మిస్తున్నారు. ‘‘ఇదొక రొమాంటిక్ కామెడీ ఎంటర్టైనర్. పోసాని, ‘వెన్నెల’ కిశోర్లు కీలక పాత్రల్లో కనిపిస్తారు. అన్ని వర్గాలను ఆకట్టుకునే చిత్రమిది’’ అన్నారు నిర్మాతలు. ‘‘జంబలకిడి పంబ’ టైటిల్ని బట్టి సినిమా ఎలా ఉంటుందో ఊహించుకోవచ్చు. వినోదంతో పాటు, భావోద్వేగాలు పండించే పాత్రలో శ్రీనివాసరెడ్డి నటిస్తున్నారు’’ అని దర్శకుడు తెలిపారు.
srinivasareddy manchi commadian. aayanalo heero kuudaa unnaaru. tana imejki suutayyee katha vachinappudu aa heeroni bayataku teesukostaaru. alredy heeroga ‘geetanjali, jayammu nischayammura’ cinimaalu chesaru. ninna vaikuntha ekaadasi sandarbangaa heeroga moodo sinima ‘jambalakidi pamba’ praarambhinchaaru. je.bi. muralikrishna darsakatvamlo ravi, joo joo jose, en. srinivasareddy nirmistunnaaru. ‘‘idoka romantic comedy entertiner. posani, ‘vennela’ kishorlu keelaka paatrallo kanipistaaru. anni vargaalanu aakattukune chitramidi’’ annaru nirmaatalu. ‘‘jambalakidi pamba’ taitilni batti sinima ela untundo oohinchukoovacchu. vinodamto paatu, bhavodvegalu pandinche paatralo srinivasareddy natistunnaaru’’ ani darsakudu telipaaru.